Ekspertët: Afganistani ka nevojë për reforma politike
Ata paralajmërojnë se zgjedhjet e vitit 2014 do të jenë një “dështim i plotë” pa një reformim politik
Forcat amerikane dhe ato të NATO-s duhet të lënë Afganistanin brenda fundit të vitit 2014. Vendet fqinje të Afganistanit dhe vendet perëndimore premtojnë mbështetjen e tyre në ndihmë të sigurisë dhe qëndrueshmërisë ekonomike të vendit, duke lejuar në të njëjtën kohë që Afganistani të marrë përsipër përgjegjësinë për të ardhmen e vet. Por disa analistë këtu në Uashington thonë se Afganistani ka gjithashtu nevojë për disa reforma politike. Gjatë një vizite të fundit në Turqi, Presidenti afgan Hamid Karzai tha se nuk do të kishte shpresa për paqe në vendin e tij pa ndihmën e vendeve fqinje, në luftën kundër grupeve terroriste. Në konferencën e Stambollit, e organizuar nga Turqia dhe Afganistani, morën pjesë zyrtarë të lartë nga rajoni dhe vendet e perëndimit. Shtetet e Bashkuara po bashkëpunojnë me vendet partnere për ndërtimin e asaj që ka filluar të njihet si “Rruga e Re e Mëndafshtë”, për të përfshirë Afganistanin në jetën ekonomike të rajonit. Ky plan synon të rrisë tregëtinë në rajon, duke lidhur rrugët dhe hekurudhat e Azisë qëndrore me Pakistanin, Afganistanin dhe Indinë. thotë Majkëll O’Henlon, ekspert i çështjeve të sigurisë kombëtare dhe politikave të mbrojtjes, në Institutin Brookings të Uashingtonit, thotë se politika për tërheqjen e trupave është e përgatitur mirë, por pjesa më e vështirë e është forcimi i sistemit politik afgan. Disa analistë paralajmërojnë se zgjedhjet e vitit 2014 do të jenë “dështim i plotë” nëse parregullsitë e shumta, që mendohet se ndodhën në zgjedhjet e fundit, do të përsëriten. Ata thonë se duhet përgatitur një program për reforma serioze, për vendosjen e qeverisjes së Afganistanit në një rrugë të qëndrueshme. Kerolajn Uadams punon për Qendrën për Zhvillimin Amerikan: Në këto momente, Shtetet e Bashkuara dhe komuniteti ndërkombëtar shprehin gatishmërinë e tyre për të vazhduar financimin e përpjekjeve të Afganistanit për ndërtimin e infrastrukturës dhe të shërbimeve të tjera themelore për qytetarët e vet. Por nëse do të ketë probleme me sigurinë pas vitit 2014, këto plane mund të bien. Dhuna mund të vazhdojë edhe pas vitit 2014, por vendet e rajonit dhe ato perëndimore po mbështesin një proces pajtimi të udhëhequr nga Afganistani, i cili të mund të garantojë stabilitet dhe demokraci në vend.